**IZJAVA O NEPOSTOJANJU SITUACIJE ZA ISKLJUČIVANJE**

Dolje potpisani, ovlašten za zastupanje Prijavitelja, potvrđuje i izjavljuje potpisivanjem ove Izjave, da se na dan podnošenja i unatrag pet godina od dana podnošenja ove Izjave, ne nalazi odnosno nije bio niti u jednoj ili više situacija opisanih u nastavku koja bi ga mogla isključiti iz sudjelovanja u ovome pozivu za iskaz interesa i prema tome izjavljuje da:

1. Financijska institucija nije u **stečaju**, u postupku u slučaju **insolventnosti** ili u postupku **likvidacije**, njegovom imovinom ne upravlja stečajni upravitelj ili sud, nije u nagodbi s vjerovnicima, nisu joj poslovne aktivnosti suspendirane i nije u nikakvoj istovrsnoj situaciji koja proizlazi iz sličnog postupka predviđenog pravom Unije ili nacionalnim pravom;
2. pravomoćnom presudom ili konačnom upravnom odlukom nije utvrđeno da Financijska institucija krši svoje obveze u vezi s plaćanjem **poreza** ili **doprinosa za socijalno osiguranje** u skladu s primjenjivim pravom;
3. pravomoćnom presudom ili konačnom upravnom odlukom nije utvrđeno da je/su Financijska institucija i/ili osoba ovlaštena za zastupanje **kriva za tešku povredu dužnosti zbog kršenja primjenjivih zakona ili drugih propisa ili etičkih normi profesije** kojoj Financijska institucija ili osoba ovlaštena za zastupanje, donošenje odluka i kontrole nad istom pripada ili **zbog protupravnog postupanja koje utječe na njegovu profesionalnu vjerodostojnost** u slučaju ako takvo postupanje ukazuje na protuzakonitu namjeru ili krajnju nepažnju, uključujući osobito bilo što od sljedećeg:
4. netočno prikazivanje informacija, s namjerom ili iz nepažnje, koje su potrebne kako bi se potvrdilo da ne postoji osnova za isključenje ili da su ispunjeni kriteriji prihvatljivosti ili kriteriji za odabir ili pri izvršenju pravne obveze;
5. dogovaranje s drugim osobama ili subjektima radi narušavanja tržišnog natjecanja;
6. kršenje prava intelektualnog vlasništva;
7. nepropisan utjecaj ili pokušaj da se nepropisno utječe na proces odlučivanja radi pribavljanja sredstava Unije iskorištavanjem, putem lažnog predstavljanja, sukoba interesa koji uključuje bilo kojeg financijskog izvršitelja ili drugu osobu iz članka 61. stavka 1. Uredbe 2509/2024;
8. pokušaj da se pribave povjerljive informacije zahvaljujući kojima bi imao nepoštenu prednost u postupku dodjele;
9. poticanje na diskriminaciju, mržnju ili nasilje nad skupinom osoba ili članom određene skupine ili slične aktivnosti koje su u suprotnosti s vrijednostima na kojima se Unija temelji i koje su utvrđene u članku 2. Ugovora o Europskoj uniji  (UEU-a), ako takva povreda dužnosti utječe na integritet osobe ili subjekta, što negativno utječe na izvršenje pravne obveze ili je konkretna prijetnja njezinu izvršenju;
10. pravomoćnom presudom nije utvrđeno je da je/su Financijska institucija ili osoba ovlaštena za zastupanje kriva za bilo što od sljedećeg:
11. prijevaru;
12. primanje mita i davanje mita ili korupciju;
13. postupanje vezano uz zločinačku organizaciju;
14. pranje novca ili financiranje terorizma;
15. kaznena djela terorizma ili kaznena djela povezana s terorističkim aktivnostima ili poticanje, pomaganje, potpora ili pokušaj počinjenja takvih kaznenih djela;
16. dječji rad ili druga kaznena djela u vezi s  trgovanjem ljudima;
17. Financijska institucija ili osoba ovlaštena za zastupanje nije pokazala znatne nedostatke pri ispunjavanju glavnih obveza pri izvršenju pravne obveze koja se financira iz proračuna, što je:
18. dovelo do preuranjenog prestanka pravne obveze;
19. dovelo do primjene ugovornih kazni ili drugih ugovornih sankcija;

ili

1. otkriveno nakon provjera, revizija ili istraga dužnosnika za ovjeravanje, OLAF-a, Europskog revizorskog suda ili EPPO-a;
2. pravomoćnom presudom ili konačnom upravnom odlukom nije utvrđeno da je/su Financijska institucija ili osoba ovlaštena za zastupanje **počinila nepravilnost** u smislu članka 1. stavka 2. Uredbe Vijeća (EZ, Euratom) br. 2988/95;
3. pravomoćnom presudom ili konačnom upravnom odlukom nije utvrđeno da je Financijska institucija **osnovala** subjekt u drugoj jurisdikciji kako bi **izbjegla fiskalne, socijalne ili bilo koje druge pravne obveze**, uključujući obveze povezane s radničkim pravima, zapošljavanjem i radnim uvjetima, u jurisdikciji u kojoj se nalazi njegovo sjedište, središnja uprava ili glavno mjesto poslovanja;
4. pravomoćnom presudom ili konačnom upravnom odlukom nije utvrđeno **da je** **Financijska institucija osnovana s ciljem** iz točke (g);
5. Financijska institucija ili osoba ovlaštena za zastupanje namjerno i bez odgovarajućeg obrazloženja ne **odbija istragu, provjeru ili reviziju** koju obavlja dužnosnik za ovjeravanje, njegov predstavnik ili revizor, OLAF, EPPO ili Europski revizorski sud.

Smatra se da Financijska institucija ili osoba ovlaštena za zastupanje odbija istragu, provjeru ili reviziju ako poduzima radnje čiji je cilj ili učinak spriječiti, onemogućiti ili odgoditi radnje potrebne za provođenje istrage, provjere ili revizije. Takve radnje osobito uključuju uskraćivanje potrebnog pristupa svojim prostorijama ili drugim područjima koja se koriste u poslovne svrhe, prikrivanje ili odbijanje otkrivanja informacija ili pružanja lažnih informacija;

1. Financijska institucija ne podliježe odluci o isključenju sadržanoj u središnjoj bazi podataka za rano otkrivanje i isključenje koju je uspostavila i koju vodi EK (baza podataka EDES dostupna na službenim stranicama EU-a);
2. Financijska institucija nije osnovana na državnim područjima čije nadležnosti ne surađuju s EU u vezi s primjenom međunarodno dogovorenih poreznih standarda ili u svojoj poreznoj praksi ne poštuju načela Preporuke EK od 6. prosinca 2012. o mjerama kojima je cilj poticati treće zemlje na primjenu minimalnih standarda dobrog upravljanja u poreznim stvarima (C(2012)8805);
3. Financijska institucija ne posluje s entitetima iz država čije pravosuđe ne surađuje s EU s obzirom na primjenu međunarodno dogovorenih poreznih standarda Organizacije za ekonomsku suradnju i razvoj (OECD) i njenim forumom o transparentnosti i razmjeni podataka u porezne svrhe.

Podnositelj i potpisnik Izjave izjavljuje i jamči da su svi podaci koji su navedeni u Izjavi istiniti, točni i potpuni.

Naziv Financijske institucije: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime, prezime i funkcija potpisnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum: \_\_\_\_\_\_\_\_\_\_\_\_\_, --.--.----.

**UPUTA:** Ovu Izjavu potpisuje osoba ovlaštena za samostalno i pojedinačno zastupanje Financijske institucije (ili osobe koje su ovlaštene za zajedničko zastupanje Financijske institucije). Izjava mora biti digitalno potpisana kvalificiranim elektroničkim potpisom od strane osobe/a ovlaštene/ih za zastupanje ili vlastoručno potpisana i ovjerena od strane javnog bilježnika.